प्रेगनेंसी की खबरों पर चुप्पी तोड़ते हुए दीपिका पादुकोण ने दिया बयान, हाँ मैं और रणवीर दोनों बच्चे चाहते हैं - Woman's era
बॉलीवुड एक्ट्रेस दीपिका पादुकोण की प्रेग्नेंसी की खबर कई बार सुनने को मिली है लेकिन ये खबरें हर बार अफवाह साबित हुई। दीपिका ने प्रेग्नेंसी की झूठी अफवाहों से परेशान होकर चुप्पी तोड़ते हुए कहा मैं प्रेग्नेंट नहीं हूँ. हाँ मैं और रणवीर बच्चे चाहते हैं, लेकिन अभी नहीं। अभी हम दोनों अपने करियर पर फोकस करना चाहते हैं.
आपको बता दें कि दीपिका ने कहा, ये बहुत दुखद है कि समाज ने लोगों को इस परेशानी में डाल दिया है कि अगर आप इतने लंबे समय तक डेटिंग कर रहे हैं तो शादी कब करोगे और फिर बच्चे कब करोगे। हम अफवाहों से हैरान नहीं हैं। लेकिन अजीब जरूर लगता है. दीपिका ने ये भी कहा कि हमें बच्चों से बहुत प्यार है और हम बच्चे चाहते हैं, लेकिन हमें अभी अपने करियर पर ध्यान देना है। ये समय बच्चे पैदा करने के लिए सही नहीं है।
दीपिका और रणवीर ने 14 नवंबर 2018 को इटली में अपने परिवार और करीबी दोस्तों के बीच शादी की थी। दोनों की शादी साल 2018 की सबसे चर्चित शादी थी। उनकी शादी की फोटोज देखने के लिए फैंस काफी तरसे थे क्योंकि दीपिका- रणवीर की शादी में मीडिया फोटोग्राफर्स को आमंत्रित नहीं किया गया था।
अगर वर्क फ्रंट की बात करें तो दीपिका और रणवीर जल्द ही फिल्म ’83’ में साथ नजर आने वाले हैं। इस फिल्म में रणवीर सिंह, कपिल देव का रोल प्ले कर रहे हैं और दीपिका पादुकोण कपिल देव की पत्नी का किरदार निभा रही है। इसके साथ ही दीपिका की एक और फिल्म ‘छपाक’ भी अगले साल रिलीज होने वाली है इस फिल्म में दीपिका, एसिड अटैक सर्वाइवर का किरदार निभा रही हैं।
Tags: bollywoodbollywood actressbollywood newsCelebrity Gossipdeepika and ranveerdeepika baby planingDeepika Padukonedeepika pregnancydeepika ranveer singhentertainmentEntertainment newsranveer singhrelationshipsocial media
Next story कार्तिक आर्यन और सारा अली खान के रिश्ते में आई दरार? अब साथ नहीं आएंगे नज़र